Top Rhode Island Legal Studies Doctorate Online Degrees & Graduate Programs 2019+
Rhode Island Online Juris Doctor of Juridical Science | Doctorate of Legal Studies 80% van leerders wat aan studie deelneem gebruik alkohol - Maroela Media
80% van leerders wat aan studie deelneem gebruik alkohol
Nagenoeg 80% van ŉ groep Gauteng hoërskoolleerders wat aan ŉ opname deelgeneem het, gebruik gereeld alkohol, luidens bevindinge deur die Buro vir Marknavorsing (BMR) wat Sondag vrygestel is.
Van die 4 346 leerlinge in graad 8 tot 12 wat aan die navorsing deelgeneem het, het 66.6% gesê dat hulle al dronk was, 44.8% het aangedui dat hulle al aan oormatige drinksessies (“binge drinking”) deelgeneem het en 79.4% gebruik gereeld alkohol. Volgens Antoinette Basson van die BMR se jeugnavorsingseenheid (YRU), is die studie motiveer deur die behoefte aan kontemporêre inligting oor die onderwerp wat, volgens haar, groot druk op die Suid-Afrikaanse samelewing plaas. “Die YRU navorsing het bevind dat leerders hulself gereeld in situasies bevind waar onwettige dwelmmiddels en alkohol vryelik beskikbaar is en deur hul klasmaats gebruik word, wat weerstand baie moeilik maak.” Leerders het aangetoon dat hulle die middele vir stresverligting en ontspanning gebruik.
Bykans 3 in elke 10 leerders, dit wil sê 26.9%, wat aan die studie deelgeneem het, het aangetoon dat hulle onwettige dwelmmiddels gebruik, waarvan dagga die gewildste is. ŉ Totaal van 95.4% van die dwelmgebruikers het aangedui dat hulle dit gebruik het. Sigaretrook en waterpype word al hoe meer gewild onder hoërskoolleerders, veral meisies. Meer as helfte van die leerders wat aan die studie deelgeneem het (53.8%) het gesê hulle vertrou dat hul ouers hul raad sal gee oor dwelmmisbruik en alkoholverbruik. -SAPA
Motorfietsryer vas oor spoed
Tienermeisies verkrag glo verstandelik gestremde seun